Աղանդերային թանձրուկ

**Աղանդերային թանձրուկը** սոուս է, որն օգտագործվում է աղանդերների համար։ Այն կաթեցվում կամ լցվում է տարբեր աղանդերների վրա և օգտագործվում է նաև ափսեների ձևավորման համար։ Աղանդերային թանձրուկն ավելացնում է համ, խոնավություն, հյուսվածք և գույն աղանդերներին, կարող է լինել եփած կամ չեփած, և երբեմն պատրաստվում է որպես պինդ թանձրուկ՝ ալկոհոլային խմիչքների ավելացմամբ։ Այն օգտագործվում է տարբեր ձևերով՝ համ ավելացնելու և աղանդերների տեսքը բարելավելու համար։

## Ստուգաբանություն
Ֆրանսիական խոհանոցում աղանդերային թանձրուկները հաճախ կոչվում են կրեմներ՝ սոուսների փոխարեն։

## Ակնարկ

Աղանդերային թանձրուկը սովորաբար կաթեցվում կամ լցվում է տարբեր աղանդերների վրա և կարող է նաև կաթեցվել կամ լցվել ափսեի վրա։ Աղանդերային թանձրուկի օրինակներ են կարամելային թանձրուկը, քաստարդը, անգլիական կրեմը, շոկոլադե սոուսը,  դուլսե դե լեչեն, մրգային սոուսները, ինչպիսիք են հապալասի սոուսը, ազնվամորու սոուսը, և ելակի սոուսը։ Ազնվամորու սոուսը կարող է քամվել մաղի միջոցով՝ սոուսից սերմերը հեռացնելու համար։ Աղանդերային թանձրուկն ավելացնում է համ, փափկություն, հյուսվածք և գույն աղանդերներին։ Այն կարող է լինել եփած կամ չեփած։

Աղանդերային թանձրուկը երբեմն պատրաստվում է որպես պինդ սոուս՝ ալկոհոլային ըմպելիքների ավելացմամբ, ինչպիսիք են բուրբոնը, կոնյակը, կամ լիկյորը։ Պինդ սոուսներով աղանդերները կարող են մատուցվել բոցավառված, քանի որ թորած ըմպելիքներում էթիլ սպիրտը դյուրավառ է։ Կրակի արագացուցիչ որպես սոուսին կարող են ավելացվել կիտրոնի համային կաթիլներ։

## Օգտագործում
Աղանդերային սոուսերն օգտագործվում են բազմաթիվ աղանդերների համար, ինչպիսիք են տորթը, չիզքեյքը, փաունդ տորթը և պաղպաղակը։ Չոր և պինդ աղանդերները կարող են բարելավվել աղանդերային թանձրուկի օգտագործմամբ, որը ներծծվում է աղանդերի մեջ՝ ավելացնելով խոնավություն և համ։


File:Bavarian cream with strawberries and caramel sauce.jpg|Բավարիական կրեմ կարամելի սոուսով և ելակով
Image:Creme anglaise et pain d'epices DSC00137.JPG|Անգլիական կրեմը մատուցվում է լցված կարկանդակի կտորի վրա և դրվում ափսեի մեջ
File:Profiteroles with chocolate and caramel sauce, February 2007.jpg|Շոկոլադե և կարամելային սոուսերով պատված պրոֆիտրոլներ


### Ձևավորման համար
Աղանդերների վրա նախշեր և պատկերներ նկարելու միջոցով աղանդերային թանձրուկը կարող է օգտագործվել վիզուալ արվեստ ստեղծելու համար։ Զարդարանքին օժանդակելու նպատակով կարելի է օգտագործել սոուսով լցված պլաստիկ սեղմվող շիշ։ Աղանդերային սոուսը նաև օգտագործվում է աղանդերները մատուցող ափսեների վրա և կարող է դասավորվել գեղարվեստական ձևավորմամբ։ Ափսեների վրա տարբեր նախշեր ստեղծելու համար կարելի է օգտագործել ատամի փայտիկ կամ դանակ։


File:Cheesecake served with sauce in a restaurant.jpg|Չիզքեյք աղանդերի թանձրուկով ափսեի վրա
File:Crémeux de chocolat, mangue et caramel.JPG|Աղանդեր կարամելի սոուսով զարդարված ափսեի վրա
File:Cannolo with chocolate sauce.jpg|Շոկոլադե սոուսով զարդարված կանոլի
File:Gordon Ramsay Tart Tatin.JPG|Շոկոլադե և կարամելային սոուսով զարդարված Տարտ Տատեն


## Զանգվածային արտադրություն
Որոշ ընկերություններ զանգվածաբար արտադրում են աղանդերային սոուսեր, ինչպիսիք են British Sugar-ը և The Hershey Company-ն և շուկայահանում են դրանք տարբեր ապրանքանիշերի ներքո։ Այս արտադրանքները սովորաբար հասանելի են սպառողներին մթերային խանութներում և սուպերմարկետներում։

## Տես նաև
* Տորթի ձևավորում
* Աղանդերի թանձրուկների ցանկ

## Ծանոթագորթյուններ

Կատեգորիա:Հրուշակեղեն